projecte-aina/catalan_government_crawling huggingface dataset:
Garantirà les pròrrogues dels contractes dels serveis d'atenció als 4.258 infants i joves que atén actualment la DGAIA
El Govern ha aprovat una partida de 16 milions d'euros destinada a finançar serveis per a infants, adolescents i joves emigrats sense referents familiars.
Tot i la situació de pandèmia actual, se segueix garantint-los l'atenció a través de la Direcció General d'Atenció a la Infància i l'Adolescència (DGAIA).
El Consell Executiu ha aprovat una partida de 16.234.059,70 euros procedents del Fons de contingència dels pressupostos, i permetrà garantir les pròrrogues dels contractes dels serveis d'atenció a menors i joves emigrats sols.
Catalunya atén actualment 4.258 infants i joves emigrats sols.
285 són noves arribades entre els dos primers mesos de 2020.
El 38,5% dels infants i joves atesos té 17 anys, el 18,2% té 16 anys, i el 8,9%, té 15 anys o menys, mentre que el 34,4% té 18 anys o més.
El programa que es va iniciar al 2003 s'ha incorporat a la gestió pròpia dels recursos humans de l'administració
El Govern ha aprovat estendre el Programa DIL d'integració laboral de persones amb discapacitat intel·lectual a la totalitat del sector públic.
Amb l'acord, les entitats del sector públic es podran adherir al programa i s'ampliarà el nombre de llocs de treballs per a aquest col·lectiu.
El Programa DIL permet a persones que tenen com a mínim un 25% de discapacitat intel·lectual reconeguda accedir a un lloc de treball de la Generalitat.
Fins ara, el programa no contemplava les entitats públiques, però amb l'ampliació, ja poden acollir-se mitjançant convocatòries específiques pel sistema de concurs de mèrits.
El programa que es va iniciar el 2003 s'ha incorporat a la gestió pròpia dels recursos humans de l'administració mitjançant convocatòries específiques a llocs de treball de caràcter fix.
Actualment hi ha 95 treballadors i treballadores inclosos en aquest programa, que compten també amb personal referent al seu departament que els facilita l'aprenentatge de les tasques i el desenvolupament de les relacions socials a l'entorn laboral.
S'obre la convocatòria i si la persona candidata obté la plaça, passa una entrevista professional a fi de signar el contracte i començar la formació a l'Escola de l'Administració Publica de Catalunya (EAPC).
Un cop acabada la formació, la persona treballadora s'incorporarà al lloc de feina on tindrà un període d'adaptació.
Durant tot aquest itinerari comptarà amb el suport d'un equip tècnic d'inserció laboral i amb una persona referent al lloc de treball que vetllarà per l'adaptació al lloc de treball.
La figura del referent laboral serà un company o companya proper de l'entorn de treball que vetllarà per l'adaptació de la persona amb discapacitat.
Li explicarà i supervisarà les tasques a realitzar i actuarà com a facilitador en les relacions interpersonals a la feina.
També farà de mediador amb l'equip tècnic d'inserció i serà una de les principals fonts d'informació per fer els seguiments laborals.
D'altra banda, la Generalitat també ha estat la primera administració pública a constituir una borsa de treball de persones amb discapacitat intel·lectual en què, aquells candidats que han superat el procés selectiu però que no han obtingut plaça, puguin constar per a properes contractacions.
Actualment hi ha 95 treballadors i treballadores inclosos en aquest programa i amb l'ampliació, anirà en augment
El període d'inscripció finalitza el 22 de febrer
S'ha obert el termini per inscriure's a la convocatòria de concurs d'oposició de 250 places per accedir a l'escala bàsica del cos de bombers (grup C, subgrup C2).
Consulteu les bases de la convocatòria per saber com funcionen les proves de la fase d'oposició, com acreditar els mèrits de la fase de concurs i tota la resta d'informació (places, requisits d'accés, calendari, taxes...).
La inscripció a les oposicions té una taxa, que és diferent si es paga presencialment o de forma telemàtica (reduïda), que va dels 9 euros als 29,85 euros.
A més, les persones desocupades i que no percebin cap prestació econòmica estan exemptes de pagament.
Les noves places corresponen a la categoria de bomber de l'escala bàsica
L'Oficina de Drets Civils i Polítics alerta d'una vintena de grups que atempten contra la llibertat d'expressió al territori català
Fa una crida perquè les víctimes de qualsevol atac contra els drets civils i polítics denunciïn els fets als jutjats i els posin en coneixement de l'Oficina
L'Oficina de Drets Civils i Polítics ha confirmat l'existència d'una vintena de grups organitzats d'ultradreta que funcionen de forma coordinada a Catalunya amb l'objectiu d'atemptar contra la llibertat ideològica i d'expressió dels ciutadans.
Aquests grups haurien comès 328 agressions els últims dos anys a Catalunya.
Aquests grups d'ultradreta s'organitzen de forma paramilitar i actuen en municipis de majoria social independentista, amb la voluntat d'intimidar la població i realitzar ocasionalment robatoris de material reivindicatiu a la via pública o atacs a monuments o plaques commemoratives o de suport a la independència, i a seus d'entitats i cases particulars.
Els incidents s'han registrat des del gener del 2017 i fins avui.
La gran majoria s'han produït a Barcelona, amb 267 casos, mentre que Girona figura en segon lloc (40 reclamacions) i Tarragona (15).
Lleida tanca la llista amb 6 casos.
S'organitzen de forma paramilitar i actuen en municipis de majoria social independentista
Les investigadores dones, majoritàries per primer cop en la concessió d'ajuts post doctorals Beatriu de Pinós
Per primer cop des de la seva posada en funcionament l'any 2005, la darrera convocatòria del programa Beatriu de Pinós adreçat a investigadors amb experiència post doctoral internacional ha concedit més ajuts a investigadores que a investigadors.
La convocatòria de 2018 (resolta al setembre de 2019) va seleccionar 33 dones, enfront de 27 homes, per dur a terme projectes de recerca en universitats i centres de recerca catalans durant tres anys.
El nombre d'investigadores de la beca és més alt en els àmbits de Ciències naturals i agroalimentàries; Biomedicina; Ciències mèdiques i de la salut; Ciències socials; Enginyeria, tecnologia i arquitectura, i Arts i humanitats.
Només és més baix en l'àmbit de ciències pures.
Aquestes dades es fan públiques coincidint amb la commemoració l'11 de febrer del Dia internacional de la dona i la nena en ciència, instaurat per les Nacions Unides per promoure la participació plena i igualitària de les dones i les nenes en l'educació, la capacitació, l'ocupació i la presa de decisions en la ciència.
La darrera convocatòria selecciona 33 dones i 27 homes
El salari mitjà anual femení de 2017 va ser 6.522 euros inferior als masculí
Les dones guanyen de mitjana un 23% menys que els homes en termes anuals.
A més, veuen frenats els increments salarials entre els 35 i 44 anys, quan els homes continuen guanyant més a partir del 55 anys
Aquestes són algunes de les principals conclusions de l'estudi, el quart que elabora la Generalitat de Catalunya a través de l'Observatori del Treball i Model Productiu, amb les dades de 2017, les últimes disponibles.
Aquesta bretxa salarial és inferior en quatre dècimes a la de l'any 2016, que va ser del 23,4%.
La reducció es deu al major increment mitjà del guany salarial de les dones (+3,3%) respecte dels homes (+2,7%).
Nou model de Registre Salarial a les empreses
Es posa a disposició de les empreses una nova eina en línia que permet donar compliment a la normativa laboral que estableix que totes les empreses estan obligades a portar un Registre Salarial.
Estarà disponible a partir de l'1 de març.
Les empreses estan oblidades legalment a portar un registre amb els valors mitjans dels salaris, complements salarials i extrasalarials de les seves plantilles, una informació que ha d'estar desagregada per sexe i distribuïda per grups i categories professionals o llocs de treball iguals o d'un valor igual.
Es posa a disposició un model de Registre Salarial, una nova eina en línia per facilitar a les empreses el compliment de la normativa
Consulta quins són els títols i certificats vàlids per poder treballar-hi
A partir del desembre del 2019, per treballar com a auxiliar d'atenció a la dependència és imprescindible disposar de la qualificació professional, ja sigui mitjançant formació, titulació, certificació o habilitació.
És per aquest motiu que s'ha publicat l'Ordre que regula la qualificació i l'habilitació professional que necessita el personal auxiliar d'atenció a les persones dependents per poder exercir la professió.
Estableix quins són els títols i certificats vàlids i què han de fer les persones que no els tenen, però sí que tenen experiència laboral abans del 31 de desembre de 2017.
En el cas de no tenir cap títol ni certificat vàlid pots demanar alguna d'aquestes habilitacions
Per treballar com a auxiliar d'atenció a la dependència és imprescindible disposar de la qualificació professional
Ordre TSF/216/2019, de 28 de novembre, per la qual es regula la qualificació i l'habilitació professional del personal auxiliar d'atenció a les persones en situació de dependència
Com tramitar la sol·licitud, quins requisits, títols són necessaris, etc.
La Renda Garantida redueix a 2 mesos el requisit d'insuficiència d'ingressos
La Renda Garantida de Ciutadania (RGC) ha modificat els requisits d'accés i podran demanar-la persones que acreditin una insuficiència d'ingressos durant els 2 últims mesos anteriors a la petició, en lloc dels 6 mesos que requeria fins ara.
El Parlament va aprovar el 7 de febrer aquesta i altres modificacions a la Llei 14/2017, de 20 de juliol, de la RGC.
La modificació de la llei entra en vigor amb la seva publicació al Diari Oficial de la Generalitat de Catalunya (DOGC).
Entre les novetats s'inclou que les ajudes puntuals de familiars que estiguin degudament acreditades no computaran per determinar el llindar econòmic.
I els ajuts que s'abonin de forma acumulada només es comptabilitzaran pels mesos als quals correspon la seva percepció.
L'aplicació d'aquestes modificacions normatives es farà efectiva en les sol·licituds presentades a partir de la data en què ha entrat en vigor i en les prestacions actives que requereixin una modificació per algun canvi en les condicions dels beneficiaris.
Actualment la RGC suma 124.000 beneficiaris de les seves prestacions i complements, i prop de 80.000 expedients.
Des que es va crear el setembre de 2017, el seu programa d'inserció laboral ha permès que preceptors de més de 6.200 famílies trobin feina, un total de 226 per mes, segons dades de desembre de 2019.
La modificació de la llei entra en vigor amb la seva publicació al DOGC
Es posen en marxa tres accions per garantir l'accessibilitat de les persones amb audició reduïda
El Museu Nacional de la Ciència i de la Tècnica de Catalunya (mNACTEC) posa en marxa tres accions per garantir l'accessibilitat de les persones amb audició reduïda.
Se centren en la recepció dels visitants; les visites guiades i tallers, i les visites teatralitzades.
D'aquesta manera es millora l'experiència quan visiten el museu.
La seu del mNACTEC està situada a Terrassa, en un dels edificis fabrils més emblemàtics del modernisme català: el Vapor Aymerich, Amat i Jover, antiga fàbrica tèxtil dissenyada per l'arquitecte Lluís Muncunill, construït entre 1907 i 1908 i declarat Bé Cultural d'Interès Nacional (BCIN) el 2019.
Les accions s'adrecen a millorar l'experiència de visita del museu
Han estat ateses a Catalunya 85 nenes i 68 dones per matrimoni forçat la darrera dècada
El matrimoni forçat és la unió de dues persones en la qual, al menys una d'elles (generalment la dona), no ha atorgat el seu ple i lliure consentiment, sinó que ha estat pressionada físicament, sexualment, emocionalment i/o psicològicament per la seva família i el seu entorn de referència; per això, és un tipus de violència masclista.
Un dels aspectes clau es la presa de consciencia de la víctima i del seu entorn.
Segons estadístiques oficials entre l'any 2010 i l'any 2019, han estat ateses a Catalunya 85 nenes i 68 dones per matrimoni forçat o risc de patir-lo, i per tant hi ha hagut una intervenció policial.
Aquest tipus de violència masclista afecta sobretot a nenes i joves, i és una pràctica molt estesa a l'Àfrica subsahariana, Magreb i l'Àsia Meridional.
Per lluitar-hi, s'ha presentat el Protocol per la prevenció i abordatge del matrimoni forçós a Catalunya.
L'objectiu es prevenir, detectar i intervenir davant de situacions de matrimonis forçats i garantir el dret de les dones a eradicar la violència masclista.
L'elaboració del protocol ha comptat amb la participació d'entitats i professionals de diferents àmbits
L'abordatge per a l'eradicació del matrimoni forçat consta de quatre fases:
Prevenció: Sensibilització a la població provinent de les zones amb alta incidència de matrimonis concertats i forçats perquè no perpetuïn aquesta pràctica.
Detecció: Professionals de diferents àmbits tindran les eines per detectar casos, a partir dels senyals d'alerta, i derivar-los segons els circuits establerts.
Atenció: La intervenció variarà en funció de si es tracta de menors o de majors d'edat i del nivell de risc.
Recuperació: Això pot suposar des de l'activació un recurs d'acollida d'urgència, la petició d'aplicació de mesures cautelars, l'acompanyament psicològic i teràpia adequades, gestions burocràtiques com canvi de residència o canvi d'escola/universitat, l'activació de recursos econòmics i laborals o l'activació de recursos d'habitatge per a la víctima i els seus fills i filles etc.
Cal garantir que cap dona que viu a Catalunya en sigui víctima
Es preveu que la modificació faci incrementar les sol·licituds significativament
El Govern ha aprovat la modificació del decret que regula les indemnitzacions per a dones en situació de violència masclista i els seus fills i filles amb l'objectiu de facilitar-ne l'accés.
Amb aquests canvis, el Govern preveu que s'incrementin les sol·licituds d'aquesta ajuda, que considera imprescindible en el procés de reparació i recuperació.
La prestació econòmica es dona a dones víctimes de violència masclista que hagin patit danys físics i psíquics greus, així com a fills i filles de víctimes que siguin menors de 26 anys.
El resultat del decret vigent fins ara no ha respost als objectius esperats pel Govern, a causa de les dificultats per accedir a l'ajut i la poca informació facilitada a les persones interessades.
Només 10 dones van accedir a la indemnització l'any 2019.
Les professionals dels Serveis d'Intervenció Especialitzada podran efectuar l'acreditació necessària per demanar la indemnització
Indemnitzacions per a víctimes de violència masclista
Ara es poden veure les tendències dels propers tres mesos
El web meteo.cat ha posat en marxa un nou servei de predicció mensual.
Indicarà la tendència meteorològica pels propers tres mesos, és a dir, si plourà més o menys que la mitjana climàtica i si farà més o menys calor.
D'una banda, es poden consultar els mapes d'anomalia de temperatura, que posen de manifest les àrees on es preveu que la temperatura sigui més baixa (tons blaus, valors negatius) o més alta (tons vermells, valors positius) respecte a l'habitual per l'època de l'any.
D'altra banda, els mapes d'anomalia de precipitació permeten visualitzar on s'espera menys precipitació respecte a la mitjana (tons vermells, valors negatius) i on se n'espera més (tons blaus, valors positius).
Per exemple, la previsió actual indica que març serà més càlid i més plujós del que és habitual.
Les previsions es publicaran el dia 14 de cada mes.
Indica si farà més o menys calor que la mitjana
Incorporarà una pel·lícula produïda per National Geographic i una oferta nova de visites nocturnes orientades a les famílies
La nova temporada del Centre d'Observació de l'Univers del Montsec, que començarà el proper divendres, dia 28 de febrer, i finalitzarà el cap de setmana següent del dia de Reis del 2021, preveu l'exhibició de la pel·lícula de planetari 'Asteroid: Mission Extreme', produïda per National Geographic.
També inclou la projecció en 3D d'una pel·lícula realitzada pel planetari de Pamplona sobre la contaminació lumínica que pateixen els Pirineus, així com una nova oferta de visites i observacions nocturnes al centre orientades a les famílies amb infants.
'Asteroid: Mission Extreme', l'exhibició de la qual començarà a mitjans de març, és un documental ficcionat en 3D que gira al voltant d'un hipotètic projecte d'exploració espacial fent servir asteroides.
La pel·lícula original està narrada per l'actriu Sigourney Weaver i s'ha aconseguit que en la versió catalana i castellana hi posi la veu l'actriu de doblatge Maria Lluïsa Solà, que treballa en les interpretacions de l'actriu estatunidenca.
Pel que fa a la pel·lícula en 3D sobre la contaminació lumínica dels Pirineus, que es podrà veure a partir de l'estiu, mostra els efectes sobre el cel de la zona compresa entre la punta oriental d'Euskadi i el cap de Creus a Catalunya provocats per la il·luminació que desprenen grans conurbacions, algunes força llunyanes, com és el cas de París i Barcelona.
Més visites adreçades a famílies
Les visites nocturnes orientades a les famílies, que s'oferiran en dates en què es puguin observar els objectes més comprensibles per als petits, principalment la Lluna i alguns planetes, començaran a realitzar-se el pont de l'1 de maig i seran especialment recomanables en època de tardor i hivern, quan es fa fosc aviat, amb sessions de nit que es podran dur a terme a partir de les 18.00 hores.
Cicle 'Musica sota les Estrelles' i Festival d'Astronomia
Aquesta temporada es manté el Cicle 'Musica sota les Estrelles' i del Festival d'Astronomia per la bona acollida que segueixen tenint.
El Parc Astronòmic Montsec organitzarà entre el 16 i el 18 de juny la sisena edició de la International Conference on Artificial Light at Night, el congrés més important del món sobre contaminació lumínica i afectació de la llum a la nit.
Orientació de l'activitat des del territori
La d'enguany és la primera temporada en què l'empresa pública Ferrocarrils de la Generalitat de Catalunya (FGC) assumeix la gestió del Parc, la titularitat del qual correspon a la Generalitat de Catalunya.
La temporada 2019 va assolir una nova xifra rècord de visitants en superar els 35.400.
Des de l'estrena del centre, n'hi han passat 305.000.
L'impacte econòmic al territori va ser de l'ordre de 2,7 milions d'euros.
Des de la posada en marxa del centre, aquest impacte s'estima en uns 15 milions d'euros.
Una producció en 3D mostrarà com afecta al cel nocturn dels Pirineus la il·luminació de Barcelona i París
S'han registrat fins a quatre 'onades de calor' amb temperatures inèdites un mes de febrer
El febrer s'ha caracteritzat per un persistent bloqueig anticiclònic al sud d'Europa, que ha inhibit tant l'entrada de la massa d'aire fred polar com les masses humides procedents de l'Atlàntic que han circulat per molt altes latituds.
Aquesta configuració ha comportat una anomalia tèrmica molt alta i una precipitació molt escassa.
S'han registrat fins a quatre episodis de temperatura elevada que han comportat algun valor de temperatura inèdit.
Ha estat un mes excepcionalment càlid, però amb un precedent l'any 1990, quan el febrer va ser semblant al d'enguany, o fins i tot més càlid en alguns sectors del país, fet confirmat per les dues sèries centenàries del país.
A l'Observatori Fabra de Barcelona el febrer d'enguany ha estat el més càlid de tota la sèrie de 107 anys, amb una temperatura mitjana de 12.7 °C, que supera els 12,5 °C del febrer de 1990, i a l'Observatori de l'Ebre amb dades des de 1905, ha registrat el valor de 14,6 °C, el segon més alt després dels 14,7 °C del 1937.
La temperatura mitjana del febrer de 1990 a l'Observatori de l'Ebre queda en tercera posició amb 14,3 °C. A diversos sectors de l'interior del país, i sobretot de Ponent, on no es disposa de sèries tant llargues, el febrer de 1990 va ser més càlid.
Existeix un precedent l'any 1990
La Generalitat de Catalunya ha posat a informació pública la revisió de les zones vulnerables en relació amb la contaminació per nitrats procedents de fonts agràries.
Es podrà consultar fins al 20 de març de manera presencial a les diferents seus de l'Agència Catalana de l'Aigua o bé per via telemàtica a través d'aquest enllaç.
Amb les dades de seguiment dels darrers anys, els canvis han estat poc significatius en la qualitat de les aigües subterrànies respecte als nivells de nitrats.
La presència de compostos nitrogenats, especialment nitrats, és el problema de contaminació difusa més important a les aigües subterrànies de Catalunya i el principal responsable del mal estat de les masses d'aigua subterrànies, afectant també les aigües superficials, i de manera local algunes masses d'aigua costaneres.
Es podrà consultar fins al 20 de març
En trama ratllada la proposta de nous municipis
Els arbres fruiters floreixen uns quinze dies més aviat que fa 50 anys i els fruits maduren un mes abans
El Servei Meteorològic de Catalunya i el centre de recerca en ecologia CREAF han acordat col·laborar per estudiar els efectes del canvi climàtic sobre el calendari de la natura –fenologia– a través de la ciència ciutadana.
La fenologia és la ciència que investiga la relació entre el clima i els cicles biològics de plantes i animals, com ara la floració, la caiguda de les fulles o l'arribada d'espècies migratòries.
La iniciativa proposa a la població de Catalunya observar unes espècies concretes de plantes o animals i registrar els canvis que experimenten al llarg del temps.
Ambdues organitzacions compartiran i explotaran conjuntament les dades resultat de la seva tasca, com ara les que se'n deriven de l'observatori RitmeNatura.cat i la Xarxa Fenològica de Catalunya (Xarxa Fenocat).
En les últimes dècades s'està observant un avançament clar del moment d'inici de floració.
L'olivera floreix 19 dies abans que al 1971 i la vinya ho fa 11 dies més d'hora.
Els fruits també maduren abans.
La pera ho fa 37 dies més d'hora que fa gairebé 50 anys i en el cas de l'albercoc la seva maduració s'avança 28 dies.
Aquests canvis també es poden veure en els animals, com és el cas de l'oreneta.
Aquest ocell avança la seva arribada 24 dies respecte 1971.
El Servei Meteorològic de Catalunya i el CREAF compartiran les dades fenològiques que recullen gràcies a la participació ciutadana
Vent que pot afectar la major part del territori excepte en el cas de la demarcació de Girona
Protecció Civil de la Generalitat ha activat en ALERTA el Pla VENTCAT per les fortes ventades que el Servei Meteorològic de Catalunya (SMC) preveu reveu a partir de demà al matí i fins dissabte a gran part de Catalunya.
Segons la darrera actualització del Servei Meteorològic de Catalunya:
Extrema la precaució en la mobilitat i a prop de zones arbrades com boscos, parcs i jardins
Del 15 de març al 15 d'octubre, no es pot fer foc als terrenys forestals sense autorització
La prohibició de no fer foc al bosc sense autorització comença aquest diumenge, dia 15 de març, i es mantindrà fins al 15 d'octubre.
Aquesta prohibició recollida en el Decret 64/1995 vol prevenir els incendis forestals.
La norma regula que en els terrenys forestals, estiguin o no poblats d'espècies arbòries, i en la franja de 500 metres que els envolta no es pot encendre foc, sigui quina en sigui la finalitat:
Es podrà, però, sol·licitar una autorització, de manera extraordinària, per realitzar determinats treballs i activitats que suposen un risc d'incendi forestal.
Dins de les àrees recreatives i d'acampada i en parcel·les de les urbanitzacions, es podrà fer foc quan s'utilitzin barbacoes d'obra amb mataespurnes.
Des de l'1 de gener fins avui, hi ha hagut a Catalunya 41 incendis forestals, que han cremat unes 39,18 hectàrees forestals (dades provisionals).
Es podrà fer foc quan s'utilitzin barbacoes d'obra amb mataespurnes